Kiiruga esitasin oma küsimuse: «Kas Püha Vaimu kantselei?» Pärast hetkelist vaikust kostis vastuseks küsimus: «Mi-ida?» Oma hilinemisärevuse kasvades vuristasin veelgi kiiremini telefonitorusse sama küsimuse. Selle peale kostis kohkunud toonil ning iga  sõna hoolega välja veerides öeldud vastus: «Pü-ha Vai-mu kant-se-lei..., oi taeva vägi, ei ole!» Ilmselt oli mu näpp veidi vääratanud numbreid valides. Ma ei saanud aga isegi mitte vabandada, sest kõnetraadi teises otsas pandi toru väga kiiresti ära.